
Ministru kabineta rīkojums Nr. 161
Rīgā 2026. gada 25. martā (prot. Nr. 15 45. §)
Par Latvijas Republikas delegāciju sarunās par Aizsardzības, drošības un noturības bankas izveidi
· 1. Lai nodrošinātu Latvijas Republikas dalību sarunās par Aizsardzības, drošības un noturības bankas dibināšanu, tostarp sesijās, kas norisināsies Monreālā (Kanādā), izveidot Latvijas Republikas delegāciju šādā sastāvā:
· 1.1. N. Sakss – Finanšu ministrijas Fiskālās politikas departamenta direktors (delegācijas vadītājs);
· 1.2. D. Baranova – Aizsardzības ministrijas Aizsardzības industrijas un inovāciju politikas departamenta direktore;
· 1.3. R. Trokša – Ārlietu ministrijas Ekonomiskās diplomātijas departamenta direktors.
· 2. Izdevumus par dalību šā rīkojuma 1. punktā minētajās sarunās un ar tām saistītajās sanāksmēs segt no tās institūcijas budžeta līdzekļiem, kuru pārstāv attiecīgais delegācijas loceklis.

